# LIITE 1

# KOERYHMÄPÄÄTÖS, MALLIPOHJA

Päätös

Diaarinumero ja päiväys

Kunta vahvistaa, että XX (lapsen nimi ja hetu) kuuluu kaksivuotisen esiopetuksen kokeilusta annetun lain (1046/2020) 5 §:n 4 momentin mukaisesti kaksivuotisen esiopetuksen kokeilun *koeryhmään*. Koeryhmä on muodostunut kokeilulain mukaisen satunnaisotannan ja opetus- ja kulttuuriministeriön tekemien päätösten mukaan eikä kunta ole käyttänyt asiassa harkintaa.

**Perustelut**

Kokeilulain 4 §:n mukaan ”opetus- ja kulttuuriministeriö poimii ositettuna satunnaistamisena kokeiluun osallistuvat kunnat tai kuntayhtymät (*kokeilukunta*), joiden tehtävänä on järjestää kaksivuotista esiopetusta 5 §:n mukaan poimituissa toimipaikoissa.” Kokeilukunnat on päätetty päätöksellä VN/583/2021.

Kokeilulain 4 §:n mukaan vuonna 2021 alkavan kokeilun *kohdejoukkoon* kuuluvat ne kokeilukuntien alueella asuvat lapset, jotka ovat syntyneet vuonna 2016.

Kokeilulain 5 §:n mukaan ”opetus- ja kulttuuriministeriö poimii ositettuna satunnaistamisena kokeilukuntien esiopetuksen toimipaikoista ne toimipaikat, joissa kokeilukunnan tulee järjestää kaksivuotista esiopetusta (*kokeilutoimipaikat*).” Kokeilutoimipaikat on päätetty päätöksellä VN/7615/2021. Kunnassanne kokeilutoimintaa järjestäviksi toimipaikoiksi on päätetty ne toimipaikat, jotka täyttävät kokeilulain mukaiset edellytykset, kuten sen, että lapsi voi osallistua samassa toimipaikassa sekä esiopetukseen että sitä täydentävään varhaiskasvatukseen.

Kokeilulain 5 §:n mukaan ne kohdejoukkoon kuuluvat lapset, jotka ovat kokeilutoimipaikoissa varhaiskasvatuksessa tai jotka eivät ole varhaiskasvatuksessa kokeilutoimipaikassa, mutta asuvat kokeilutoimipaikan alueella, muodostavat *koeryhmän.* Ne kohdejoukkoon kuuluvat lapset, jotka eivät kuulu koeryhmään, muodostavat *verrokkiryhmän.*

Kokeilulain 5 §:n mukaan opetus- ja kulttuuriministeriön on ennen kokeilun alkamista julkistettava 4 ja 5 §:ssä tarkoitettuun otantaan käytettävät ohjelmointikomennot sekä päätettävä kokeilukunnat, kokeilutoimipaikat ja kokeilutoimipaikkojen alueet. Kokeilukunnan on ennen kokeilun alkamista päätettävä koe- ja verrokkiryhmään kuuluvat lapset.

**Koeryhmään kuuluminen ja kokeilutoimipaikassa järjestettävään kaksivuotiseen esiopetukseen hakeminen**

Kokeilulain 6 §:n mukaan koeryhmään kuuluvan lapsen huoltajan tai muun laillisen edustajan on huolehdittava siitä, että lapsi osallistuu kaksi vuotta kestävään kokeilutoimipaikassa järjestettyyn esiopetukseen tai muuhun kaksivuotisen esiopetuksen tavoitteet saavuttavaan toimintaan.

Koska lapsenne kuuluu kokeilun koeryhmään, Teillä on mahdollisuus hakea lapsenne kokeilutoimipaikassa järjestettävään kaksivuotiseen esiopetukseen. Vaihtoehtoisesti voitte valita, että lapsenne saavuttaa kaksivuotisen esiopetuksen tavoitteet muulla tavoin, kuten varhaiskasvatuksessa tai kotona.

Tarjoamme lapsellenne mahdollisuutta osallistua kaksivuotiseen esiopetukseen kokeilutoimipaikassa XX (tähän merkitään ministeriön toimittamasta koeryhmälistasta lapselle oikea toimipaikka osoitteineen). Tarjoamme mahdollisuutta kaksivuotiseen esiopetukseen vain tässä toimipaikassa. Lapsenne toinen esiopetusvuosi järjestetään todennäköisesti toimipaikassa YY (tähän mahdollisimman täsmällisesti yksilöityä tietoa kunnalta, mikäli tällaista suunnitellaan).

Kaksivuotinen esiopetus on maksutonta. Kokeilun tarkoituksena on vahvistaa koulutuksellista tasa-arvoa, kehittää esiopetuksen laatua ja vaikuttavuutta, selvittää varhaiskasvatuksen sekä esi- ja alkuopetuksen välisiä jatkumoita, perheiden palveluvalintoja sekä saada tietoa kaksivuotisen esiopetuksen vaikutuksista lasten kehitys- ja oppimisedellytyksiin, sosiaalisiin taitoihin ja terveen itsetunnon muodostumiseen. Kaksivuotisen esiopetuksen kokeilua varten on laadittu oma opetussuunnitelma. Oheisessa esitteessä kerrotaan kokeilusta lisää.

Voitte hakea lapsenne kokeiluun... tähän kunnan omia ohjeita hakumenettelystä.

**Kokeilurekisteri**

Koeasetelmasta sekä koeryhmän kokeiluun osallistumisesta tallennetaan kokeilulain 9 §:n mukaisesti seuraavaa tietoa Opetushallituksen hallinnoimaan kokeilurekisteriin:

*1) nimi;*

*2) henkilötunnus;*

*3) valtakunnallisista opinto- ja tutkintorekistereistä annetussa laissa (884/2017) tarkoitettu oppijanumero;*

*4) se esiopetuksen toimipaikan alue, jossa lapsi asuu syksyllä 2020 tai 2021;*

*5) varhaiskasvatuksen järjestäjä ja se toimipaikka, jossa lapsi on varhaiskasvatuksessa syksyllä 2020 tai 2021;*

*6) lapsen kuuluminen koe- tai verrokkiryhmään;*

*7) lapsen osallistuminen kaksivuotiseen esiopetukseen tai muuhun esiopetuksen tavoitteet saavuttavaan toimintaan;*

*8) esiopetuksen järjestäjä ja toimipaikka, jossa lapsi osallistuu kaksivuotiseen esiopetukseen;*

*9) tieto siitä, että lapsen osallistuminen kaksivuotiseen esiopetukseen päättyy.*

Vaikka valitsisitte, että lapsenne saavuttaa kaksivuotisen esiopetuksen tavoitteet muulla tavoin kuin osallistumalla kaksivuotiseen esiopetukseen kokeilutoimipaikassa, on lapsenne kuitenkin kokeilulain mukaan edelleen osa kokeilun koeryhmää. Kokeilulakiin perustuen huoltaja ei voi kieltäytyä siitä, että edellä kerrottuja tietoja tallennetaan kokeilurekisteriin.

**Kokeilun seurantatutkimus**

Lapsenne kuuluu myös kokeilua koskevan seurantatutkimuksen piiriin. Seurantatutkimusta koskee kokeilulain 10 §:

*Kaksivuotisen esiopetuksen kokeilun tarkoituksen toteutumista selvitetään seuraamalla ja arvioimalla kokeilun toimeenpanoa, kohdejoukkoa, kokeilun pedagogisia ja toiminnallisia käytäntöjä sekä kokeilun opetussuunnitelman perusteita ja paikallisia opetussuunnitelmia. Kokeilukunnan tulee osallistua ulkopuoliseen toimintansa arviointiin.*

*Seurannan ja arvioinnin toteuttajalla on oikeus saada kokeilukunnilta maksutta ja salassapito-säännösten estämättä seurannan ja arvioinnin suorittamiseksi välttämättömät kohdejoukon henkilötiedot, jotka liittyvät varhaiskasvatusta tai opetusta varten laadittuihin päätöksiin ja suunnitelmiin sekä varhaiskasvatuksen tai opetuksen järjestämistapoihin.*

*Kokeilun seurannan ja arvioinnin toteuttaja voi teettää kohdejoukkoon kuuluville lapsille kokeilun tarkoituksen toteutumisen selvittämiseksi välttämättömiä arviointeja, joilla seurataan lapsen kehitys- ja oppimisedellytysten, sosiaalisten taitojen sekä lapsen terveen itsetunnon kehitystä.*

*Seurannasta ja arvioinnista laaditaan valtioneuvostolle ja eduskunnalle väliraportti vuoden 2023 helmikuun loppuun mennessä ja loppuraportti vuonna 2025.*

*Opetus- ja kulttuuriministeriö toimii seuranta- ja arviointiaineistoon liittyvässä henkilötietojen käsittelyssä rekisterinpitäjänä. Seuranta- ja arviointiaineisto säilytetään loppuraportin julkaisemiseen saakka.*

Seurantatutkimuksen tekevät tutkijat ovat myöhemmin yhteydessä Teihin kertoakseen tarkemmin tutkimuksesta.

Koeryhmä on muodostunut kokeilulain mukaisen satunnaisotannan ja opetus- ja kulttuuriministeriön tekemien päätösten mukaan eikä kunta ole käyttänyt asiassa harkintaa. Tämän vuoksi kunnalla ei ole mahdollisuutta oikaista kokeilulakiin ja opetus- ja kulttuuriministeriön päätöksiin perustuvaa lapsenne koeryhmään kuulumista koskevaa päätöstä.

Lisätietoja: kunnan yhteyshenkilön yhteystiedot

Päättäjä

Esittelijä

Liite 1: Kokeilusta kertova esite

Liite 2: Hakuohjeet